Tu știi cum să NU porți masca? Pe bărbie sau doar pe gură.
Radu Crişan, medic pneumolog, îţi spune că masca nu este un suport de bărbie sau de gură. Dacă o porţi aşa e ca şi cum nu ai avea nimic care să îl protejeze pe cel de lângă tine şi pe tine. Motivele invocate de unii care poartă greşit masca de protecţie sunt fie că e prea cald afară, fie că stau de vorbă cu cineva şi trebuie să fie auziţi.
Auzi de zeci de ori în fiecare zi să porţi masca de protecţie, însă o porţi corect? Fie că este o mască chirurgicală, una cu filtru sau chiar una de material textil, masca trebuie să îţi acopere gura şi nasul. Nu te protejezi doar pe tine, ci şi pe cei din jur.Radu Crişan îţi explică de ce măştile chirurgicale, de exemplu, sunt pentru a nu-l îmbolnăvi pe cel de lângă tine şi cum trebuie să le porţi corect. În ciuda repetatelor apeluri la folosirea aşa cum trebuie a acestei măsuri de protecţie, ieşenii tot stau de vorbă în parcuri sau în staţii de autobuz cu masca sub bărbie.Uite ce spune dr. RADU CRIŞAN, medic pneumolog, Spitalul de Pneumoftiziologie Iaşi: "Acelea sunt o protecţie pentru celălalt. Îl protejează pe celălalt de secreţiile noastre, ele nu protejează în mod activ persoana care o poartă deoarece au acele găuri laterale, nu se mulează perfect pe faţă, ca de exemplu această mască pe care o port eu acum.“"Masca nu este un suport de bărbie sau suport de gură ca să respirăm pe nas. Masca se poartă corect pe nas şi pe gură, pentru că secreţiile din nas şi din gură sunt cele care se aerosolizează şi putem să îi infectăm pe alţii sau să fim infectaţi. Trebuie să fie şi pe nas şi pe gură. Dacă purtăm masca doar aşa, cu nasul sau dacă o purtăm sub bărbie nu înseamnă absolut nimic, înseamnă de fapt că nu o purtăm, putem foarte bine să nu purtăm masca“, îți mai explică medicul.Iată ce răspund oamenii când sunt trași la răspundere: "Lăsaţi-mă, că ştiu! Dar din grabă!“"Să acopere nasul.“ Şi atunci de ce o purtaţi altfel? – "Pentru că nu pot să respir şi mă înăduş. E mult prea cald.“"Văd că o purtaţi pe bărbie!“ – ( îşi aşează masca ) "Gata, am pus-o în vârful capului!“"O ţineaţi sub bărbie..“ – "I-am zis ceva lui doamna şi a zis că nu aude şi am zis că iaca, o dau oleacă jos, atâta tot. Ştiu eu cum să o pun, o ţin ca un lucru sfânt!“"Nu vă e frică că vă infectaţi dacă staţi cu masca pe bărbie?“ – "Ei, am răsfulat oleacă… şi la urma urmei e afară!“.